text: رجسٹرار جنرل آف انڈیا اور مردم شماری کے کمشنر جناب وویوک جوشی نے اپنے استقبالیہ خطبہ میں کہا کہ 2021 کی مردم شماری دو مرحلوں میں کرائی جائے گی۔پہلے مرحلے میں، اپریل۔ ستمبر 2020 کے درمیان ریاستوں کی جانب سے اپنائے گئے کسی بھی دو مہینوں میں مکانوں کی فہرست کی کارروائی انجام دی جائے گی اور دوسرے مرحلے میں 9سے 28فروری کے دوران حقیقی آبادی کی گنتی کی جائے گی۔ جناب جوشی نے بتایا کہ جموںو کشمیر اور ہماچل پردیش اور اتراکھنڈ کے برف باری والےعلاقوں میں آبادی کی گنتی 11سے 30ستمبر 2020 کے دوران کرائی جائے گی اس کے بعد1سے5 اکتوبر 2020 کے دوران نظر ثانی کادور ہوگا۔